
E 
tty Topenberg ta wordo considera como un di e cantante y compositornan Arubano di mas importante, 
emblematico y legendario di henter nos historia como isla y como pais. Su carera musical a cuminsa na 
aña 1957 tocando cu su amigonan pa un señora masha popular e tempo ey den Companashi: Shi Clotilda. 
Diabierna anochi Ministerio di Cultura a rindi homenaje na e gran personahe aki unda un multitud di 
persona tabata presente riba Plaza Nicky Habibe. Den edición di dialuna lo tin un reportahe mas amplio 

D 
epartamento di Impuesto ta un departamento di gobierno 
cu tin e tarea pa garantisa entrada di impuesto y pa facilita 
e contribuyente pa por cumpli cu su debernan fiscal. E ta un 
tarea cu un responsabilidad grandi pa cu presupuesto di Pais 
Aruba y e presupuestonan di otro instancianan di gobierno 
manera ATA, TPEF, AZV, SVB, DIMAS y DIP. 


Entrada compara cu aña 2021 


Den e prome mita di aña (januari te cu juni) 2022, 
Departamento di Impuesto a registra un total di 469 miyon 
florin na entrada di toeristenheffing, primanan di AOV/AWW y 
AZV, erfpachtscanon y entrada pa gasto di permiso di DIMAS, 
cualnan ta destina pa instancianan manera ATA, TPEF, SVB, 
AZV, DIP y DIMAS. Den e mesun periodo na aña 2021, e 
entrada a suma 378 miyon. Pues un aumento significativo di 
24%. 


Factornan cu ta hunga un rol importante 


E entradanan menciona ta depende grandemente riba e 
desaroyo economico di Aruba. E efectonan di e recuperacion 


A registra 469 miyon florin na entrada 
destina pa otro instancianan di gobierno 


di turismo y e economia ta claramente visibel na e 
cifranan. Un factor importante ta tambe e trabounan cu 
Departamento di Impuesto ta haciendo riba tereno di 
compliance. Henter e staf y personal di e departamento 
ta haciendo nan maximo esfuerso pa facilita e 
contribuyentenan pa nan por cumpli cu nan debernan 
fiscal dunando un servicio optimal. E meta final ta pa 
e contribuyente ta conciente di nan responsabilidad 
di entrega nan declaracion fiscal y paga nan impuesto 
na tempo evitando asina costonan adicional di boet of 
interes. 


Como ciudadano di Aruba nos tin e deber pa cumpli cu 
nos responsabilidad di declara y paga nos impuestonan 
na tempo cu ta na bienestar di nos mes y di nos pais. 
Di e forma aki otro instancianan manera SVB por cumpli 
cu entre otro pago di pensioen di biehes y pensioen di 
huerfano, AZV por sigui cubri nos gastonan medico, ATA 
por sigui mercadea e producto Aruba internacionalmente 
y TPEF por sigui engrandece/embeyece e producto 
Aruba localmente. 

C 
onsumidornan a bira mas pesimista, mirando cu e 
confiansa di consumidor a baha cu 0,5 punto di indice te 
na 93,0 durante e di segundo trimester di 2022 (Grafiek 1) . 


Na final di e di segundo trimester, consumidornan tabata 
mas preocupa cu (i) e situation economico lo deteriora (Q1- 
2022: 59 porciento) y (ii) e posicion financiero di gobierno lo 
empeora (Q1-2022: 52 porciento). Casi tur e respondentenan 
(97 porciento) a raporta cu nan ta premira cu prijsnan lo ta 
mas halto den e proximo 6 lunanan. 


Mitar di respondentenan ta pensa ainda cu haña un trabou 
nobo ta mas dificil, esta 1 punto di percentahe menos 
compara cu e trimester anterior (Q1-2022: 51 porciento). 
Ademas, 46 porciento di respondentenan ta premira cu na 
cas nan situation financiero lo deteriora, esta cu 5 punto di 
porcentahe mas compara cu e trimester anterior (Q1-2022: 
31 porciento). 


Consumidor mas pesimista den e di segundo trimester 
Consumidor mas pesimista den e di segundo trimester 


di 2022: prijs halto ta un preocupacion grandi 
di 2022: prijs halto ta un preocupacion grandi 


Tanto e indice di expectativa como e indice di e situacion 
actual a baha, esta cu 1,1 punto di indice te na 93,2 y cu 
0,5 punto di indice te na 92,7, respectivamente, den e di 
segundo trimester di 2022. 


E cantidad di respondentenan cu a raporta cu compra 
di un auto no tabata conviniente a keda mescos na 69 
porciento den e segundo trimester di 2022, mientras cu 67 
porciento a indica cu haci un prestamo no tabata adecua 
(Q1-2022: 66 porciento). 


Tambe, 58 porciento di respondentenan a indica cu tuma 
un hipoteca no tabata adecua (Q1-2022: 62 porciento). 
Encuanto bay cu vakantie 50 porciento di respondentenan 
a raporta cu no tabata conviniente. Consecuentemente, e 
indice di habito di consumidor a baha marginalmente di 
93,9 den e primer trimestre di 2022 te na 93,8 den e di 
segundo trimester di 2022. 

D 
irectiva di Asociacion di Empleadonan cu un Contracto 
Laboral Individual den Servicio di W.E.B. 


Aruba N.V. (“VWI”) a keda babuca di mira un publicacion 
den corantnan local. Un compania cu no ta registra na 
Camara di Comercio di Aruba, ta esun cu ta pidi pa reaccion 
di companianan di fabricacion y operacion riba parkenan 
di molina di biento pa genera coriente. Pues Utilities Aruba 
Group ta pidi reaccion den nomber di Utilities Aruba N.V. 


VWI ta bisa den nan declaracion cu Utilities Aruba N.V. ta 
accionista di WEB y ELMAR pero nan no tin e experticio 
tecnico ni comercial necesario pa oficialmente saca un 
solicitud publico pa expresion di interes pa adkiri y cera un 
Power Purchase Agreement manera proponi den e anuncio 
den corant. 


Tur experticio tecnico, comercial y financiero relaciona cu 
un proyecto di tal magnitud ta ubica y ta traha na W.E.B. 
Aruba N.V. P’esey VWI ta cuestiona fuertemente kico ta e 
intencion(nan) di Utilities Aruba N.V. pa cu e Expression Of 
Interest (EOI) pa adkiri un PPA di molina di biento sin cu ta 
W.E.B. Aruba N.V., e compania cu lo mester bay cumpra e 
coriente, ta lidera e proyecto? 


Nan ta puntra nan mes ki sorto di deal esaki lo bira. “E lo 
bira un otro “EAGLE”-style deal den cual Utilities Aruba N.V. 
ta bin dicta y duna instruccion na WEB caminda cu WEB 
mester sinta na mesa cu un compania cu Utilities Aruba 
N.V. ta scoge? Lo bini un otro “Non-Disclosure Agreement” 
cu ni Parlamento di Aruba, e organo legislativo mas halto di 
Aruba, mag haya pa lesa y studie? 


Nan ta puntra tambe pakico Utilities Aruba N.V. ta saca 
solicitacion pa “expresion di interes” (lesa ofertanan) pa algo 
cu Utilities Aruba N.V. no tin ningun experticio aden y no tin 
ningun recurso humano cualifica den servicio pa haci tur e 
evaluacionnan complica cu ta encera un proyecto compleho 
asina? 


Nan ta puntra di con WEB, kende si tin e experiencia y 
hendenan cu e conocemento tecnico y comercial, pa 
desaroya un proyecto asina di molina di biento no ta lidera e 
proyecto aki den propio cas di trabou? Pakico Utilities Aruba 
N.V. ta tuma pasonan di actividadnan comercial di cual e 
meta stipula den Utilities Aruba N.V. su statutonan no ta 


VWI ta cuestiona cu ta laga WEB for 
VWI ta cuestiona cu ta laga WEB for 


di procedura pa Molina di Biento 
di procedura pa Molina di Biento 


menciona y no ta carga? Con VWI tin cu interpreta e “move” 
aki di Utilities Aruba N.V.? Acaso WEB no ta capacita mas 
pa lidera proyectonan semehante? Of Utilities Aruba N.V. 
a contrata un “genio” comercial y tecnico cu sa tur cos y 
ta hala WEB un banda? Of por tin otro rasonnan pakico 
Utilities Aruba N.V. ta tuma e paso aki cu no ta conoci pa 
VWI. 


E destaho aki lo bira otro “blackbox” for di cual un compania 
scogi pa Utilities Aruba N.V. ta “pop-up” y WEB ta wordo 
“instrui” pa bay sinta na mesa cu ne? Mescos cu VWI ta 
cuestiona fuertemente e manera e destaho di RDA a tuma 
luga. E destaho for di cual “EAGLE-LNG” a sali e compania 
cu a gana e destaho y despues WEB mester a sinta na mesa 
cu EAGLE-LNG pa cera un contract di compra di gas natural. 
VWI ta cuestiona fuertemente e modus operandi aki di 
Utilities Aruba N.V. pa cu e “destaho publico” pa un parke 
di molina di biento. WEB tabata forma parti di e destaho di 
RDA? WEB a participa den e 


escogencia di EAGLE-LNG? Te con leu VWI sa e respuesta 
na esaki ta “NO”. Si WEB ta participa den e destaho aki di 
Utilities Aruba N.V., e pregunta cardinal ta keda: kende lo 
tin e laatste woord riba e decision pa cu cua compania ta 
scoge? E ‘laatste woord’ lo ta na WEB of na Utilities Aruba 
N.V.? 


E sorto di ‘bokke sprongen’ nan aki cu Utilities Aruba N.V. ta 
haci ta lanta hopi pregunta! Pregunta 


manera kico ta e rason real pakico ta Utilities ta lidera e 
proyecto aki y no WEB? 

A 
rubahuis hunto cu e Ministerio di Minister di enseñansa 
Endy Croes lo bay enfoca pa prepara e studiantenan miho pa 
otro aña. Esaki Prome Minister Wever Croes ta bisa den cuadro 
di e situacion di e aña’ki unda cu studiantenan a haya problema 
cu vivienda. 


Tin ciudadnan na Hulanda cu por cuminsa aplica pa un vivienda 
hopi adelanta. Arubahuis ta recomenda pa studiantenan cuminsa 
aplica pa vivienda 1 aña prome prome cu nan kier bay studia na 
Hulanda. Asina bo por cuminda mira e posibilidadnan cu tin, y 
esaki lo aumenta e oportunidad di e studiante pa wordo considera 
pa un cas of apartamento. Na e momentonan aki Arubahuis not 
in e posibilidad pa encarga su mes cu vivienda. Lo cuminsa traha 
riba esaki a traves di un website, door di duna mas informacion 


SUSTAINABILITY 
MANAGER 


SOUS CHEF 


WE'RE LOOKING 
FOR YOU 
NOW HIRING : 


APPLY ONLINE AT WWW.BUCUTI.COM/CAREERS 


ATTRACTIVE SALARIES WITH BONUS OPPORTUNITIES 
5-DAY WORKWEEK 
UP TO 27 VACATION DAYS (BASED ON YEARS OF SERVICE) 
HEALTH DISABILITIES AND LIFE INSURANCE 
DENTAL AND VISION INSURANCES 
SAVINGS & LOANS PROGRAM 
EMPLOYEE DISCOUNT AT TARA ECO SUPPLIES AND MAJOR 
LOCAL SUPERMARKET 


IF YOU ARE A PASSIONATE HOSPITALITY PROFESSIONAL, 
EAGER TO JOIN A WINNING TEAM, 
TOP 25 RESORTS IN THE WORLD ON TRIPADVISOR, 
ALSO THE FIRST CARBON NEUTRAL RESORT IN THE CARIBBEAN 


EXCELLENT BENEFITS 


COOK/ 
CAFETERIA ATTENDANT 


COOK HELPER/ 
BUFFET ATTENDANT 
ENGINEERING 
SUPERVISOR 


CONCIERGE/ 
FRONT DESK 
AGENT 
F&B DIRECTOR 
F&B PURCHASING 
& RECEIVING AGENT 


BARTENDER 


CONTROLLER 


BREAKFAST SERVER 


Lo bay enfoca riba miho transicion di 
studiantenan di Aruba pa Hulanda 


LOCAL 


y asina crea posibilidad pa studiantenan por haya mas 
guia. 


Manera cu a anunica algun tempo pasa, ta 
reorganisando Arubahuis y den esaki kier cambia e rol 
cu Arubahuis tin aworaki pa cumpli cu e necesidadnan 
cu pueblo di Aruba tin. Entre otro, cu tin mihor 
transicion ora cu yiunan di tera bay studia. 


Un otro tema cu lo traha riba dje cu Arubahuis y 
Secretario di Estado Alexandra van Huffelen, ta pa 
studiantenan por tin un burgerservicenummer (BSN) 
di Hulanda adelanta. Maske ta uno profesional, prome 
cu nan bay Hulanda. Si nan tin e number ey, nan por 
cuminsa regla varios cos pa nan vivienda cu por tarda 
3 pa 4 siman, ya hopi mas adelanta. 


Sinembargo esaki ta depende di Gobierno Hulandes, 
paso pa nan dunabo un BSN adelanta ta algo grandi. 
Importante ta pa e combersacionnan aki sigui tuma 
luga pa mira si ta logra, Prome Minister a enfatisa. 


Concluyendo, Prome Minister Wever - Croes a bisa 
cu aworaki e situacion di vivienda ta rekeri pa tin mas 
envolvimento di parti di Arubahuis, pero talbes di den 
futuro e situacion cambia atrobe. Si esaki ta e caso 
eorey kisas Arubahuis su rol por bolbe cambia, pero 
awor ta mira e necesidad pa nan ta mas activo den e 
tema di di vivienda/camber pa studiante door di entre 
otro facilita e diferente registronan cu un studiante 
por acerca. 

T 
a fin di siman y por ripara cu tin hopi actividad tumando 
luga, entre otro actividadnan pa muchanan di scol cu tin 
cu bay scol bek diaranson venidero pero tambe AWEMainta 
a wordo informa di varios actividad cu por wordo considera 
como actividadnan comercial familiar. 


Hopi famia cu ta bende carchi di cuminda pa sea diasabra of 
diadomingo, algun di nan pa recauda placa pa paga uniform 
di scol, pa paga ‘schoolgeld’ y tambe pa simplemente 
haya un entrada extra pa yuda cu cuminda den cas y otro 
utilidadnan. 


E situacion ta hopi serio, inflacion ta sigui haci tur cos mas 
caro y e scarsedad di placa den famianan rond di e isla, ta 
sigui crece y hopi ta esunnan cu ta bende cuminda, busca 
algo otro pa haci pa haya sikiera algo extra na entrada. 


E actividad comercial familiar cu mas ta mustra cu lo tin e fin 
di siman aki, ta bendemento di cuminda mientras cu tambe 
ta bende snack box cu tambe ta algo popular mientras cu tin 
tambe chapimento di cura cu exceso di yerba cu tin den e 
simannan aki, despues di yobida cu a tuma luga. 


Dor di e situacion delicado di finansa cu pueblo ta 
experenciando, por a nota cu e prijs pa chapi yerba tambe 
ta hopi abou compara cu antes ya cu si e prijs ta demasiado 
halto, lo bira dificil pa haya e trabou aki. 


Varios grupo cu ta haci esaki ta consisti tin ora di henter un 
famia, esta mama cu tata, hunto cu un of dos yiu cu ta bin 
haci e trabou aki y hasta hiba e sushi dump of un otro sitio 
pa benta sushi afo. 


Labamento di auto tambe ta otro actividad cu algun famia ta 
organisando e fin di siman aki, caminda tin prijs cu ta varia di 
15 pa 25 florin cual tambe ta pa recauda fondo pa prepara pa 
e aña escolar nobo. 


Otronan ta bende caha cu diferente tipo di bolo cu tambe 
algo popular cu sa tuma luga pero cu e fin di siman aki, ta 
mira mas di e tipo di actividad aki. 


Algun ciudadano cu AWEMainta a papia cu nan, ta mustra cu 
den hopi caso e placa adicional aki lo ta pa cumpra material 


Hopi actividad “comercial” 
familiar pa prepara pa aña escolar 


di scol, entre otro cumpra sea t-shirt of polo shirt pa e 
aña escolar nobo y den algun caso pa paga aircogeld 
of cualkier otro exigencia di e scol cu e muchanan tin cu 
atende. 


Tin algun cu a menciona placa pa cumpra carchi di bus, 
esta di Arubus cual ta e transporte cu lo conoce un 
aumento di hobennan uzando e tipo di transporte aki pa 
e situacion cu tin cu prijs di gasolin, caminda mas y mas 
ta cumbini mayornan paga un carchi di bus pa nan yiu, 
cu hiba e yiu scol tur mainta cu auto di famia y busca nan 
bek merdia. 


Pues e cara di inflacion ta diferente pa hopi hende pero 
e actividadnan cu e fin di siman aki ta tumando luga den 
hopi bario rond di e isla, a confirma e presion financiero 
cu tin den comunidad 

M 
anera anuncia caba algun siman pasa e cambio den lista di remedi 
lo keda introduci dia prome di oktober. Den cuadro di esaki AZV ta 
preparando pa su introduccion y ta organisa anochinan informativo pa 
dunadonan di cuido. 


Organo Ehecutivo AZV (OE AZV) pa medio di e comunicado aki ta invita tur 
dunado di cuido pa asisti na e 2do sesion informativo tocante e cambio di 
e lista di remedi. E sesion aki ta tuma luga riba diamars 16 di augustus pa 
7:00pm na Renaissance Convention Center. 


Porta ta habri desde 6or y mey di atardi. Durante e anochi aki cada dunado 
di cuido lo haya informacion tocante e cambio den e lista di remedi pa 
asina tur hende ta riba mesun liña di interpretacion di esaki. Na mes 
momento OE AZV lo haci uzo di e oportunidad pa inventarisa tur pregunta 
cu por tin den sala di parti di e dunadonan di cuido. 


E campaña di informacion pa e aseguradonan tambe ta inicia via diferente 
canal manera e website, social media, radio y of tv. Informacion tocante 


AZV ta organisa e 2do sesion 
AZV ta organisa e 2do sesion 


informativo pa dunadonan di cuido! 
informativo pa dunadonan di cuido! 


LOCAL 


e cambio den e lista di remedi lo keda duna. 
Gradualmente lo intensiva e actividadnan aki 
cu meta pa 1 di october 2022 comunidad di 
Aruba ta bon informa y prepara pa e cambio. 

SUCESO 


D 
iabierna mainta rond di 10’or 
polis a bay den Kamerlingh 
Onnesstraat pa un accidente cu 
hende herida. 


Na yegada polis a constata cu 
tawata trata di un boksmento 
entre 4 auto. 


E prome auto tawata e Van di un 
fastfood cu ta den noticia ultimo 
dianan, e di dos ta un Hyundai suv, 
di tres un Mitsubushi Montero 
Sport y e ultimo ta un Kia Rio. 


Chauffeur di e Kia Rio cu ta un 
hoben tawata esun cu a ricibi mas 
golpi y mester a wordo atendi na e 
sitio door di Paramediconan. 


Su vehiculo tambe tawata esun cu 
a ricibi casi tur e daño material. 


Polisnan di trafico a presenta na e 
sitio pa atende e boksmento aki, 
unda cu por mira cu e autonan no 
a mantene distancia y/of regula 
nan velocidad. 


Un persona herida den accidente entre 4 auto 

SUCESO 


R E S E R V A T I O N S R E Q U I R E D 
e l e m e n t s a r u b a . c o m | + 2 9 7 5 9 2 5 8 6 8 
A D U L T S O N L Y | C A S H L E S S | N O S M O K I N G | N O G R O U P S 


L O C A T E D A T B U C U T I 
& T A R A B E A C H R E S O R T 


D 
iabierna atardi rond di 3:30 polis a bay cu 
urgencia Citgo Boulevard unda un auto a 
ranca un pomp. Esaki a causa cu gasolin lo a 
cuminsa basha. Na yegada di polis e personal a 
uza e sistema pa stop e gasolin evitando lo pio. 


Na e sitio nos a compronde cu e chauffeur di e 
Toyota Rav4 color blauw a lora cu velocidad halto, 
y a bay dal un pick-up pa despues dal den un 
pomp bentando esaki riba un pick up na banda. 


Di eynan e chauffeur a pasa man pa un tas 
cu tawata den auto y a core bay direccion 
Paardenbaaistraat, ey nan a perde di bista. Esnan 
na e sitio lo a pasa man pa e registracion o sea 
papelnan di auto pa sa ken e ta. E vehiculo lo ta 
registra na un adres situa na Bubali. 


Brandweer ultimo pa a wordo avisa Na yegada 
brandweer a benta un poco scuma ariba e gasolin 
cu a keda y a keda stand-by pa ora takelwagen bin 
ranca e auto. Den casonan manera esaki semper 
mester yama Brandweer pa evita algo grandi, 
manera un explosion. Kico a bay robes cu no a 
yama Brandweer prome no ta conoci. 


Rond di 5’or di atardi, e chauffeur a bolbe na e 
sitio. 


Chauffeur di Toyota Rav a bandona sitio 
despues di a dal un pomp di gasolin 

E 
importancia di datos pa desaroya y monitorea 
maneho di un manera obhetivo, pa aporta na 
un publico informa y pa stimula bon gobernacion, 
ta wordo mas y mas comprendi y sosteni. 
Minister di Asuntonan Economico, Comunicacion 
y Desaroyo Sostenibel, mr. Geoffrey Wever, a 
incorpora implementacion di un Sistema Nacional 
di Estadistica (Nationaal Statistisch Systeem 
(NSS)) den su vision di maneho 2021-2025. 


E importancia di implementa un Sistema Nacional 
di Estadistica a wordo treci dilanti door di diferente 
recomendacion haci door di organisacionnan 
internacional manera United Nations Economic 
Commission for Latin America and the Caribbean 
(UN-ECLAC), The Caribbean Regional Technical 
Assistance Centre (CARTAC) IMF, ICON Institute), 
United Nations y e Sustainable Development 
Goals (SDGs), e Plan Strategico Nacional, e Master 
Plan y tambe e acuerdo entre Aruba y Hulanda 
den cuadro di e Landspakket tema A2. 


Tema A2 di e Landspakket ta un di e diferente 
componentenan di e tema general A: Maneho 
financiero. E meta di e tema aki ta pa controla 
y pone na ordo e maneho financiero y control 
financiero for di e necesidad pa gobierno ta den 
control di esaki. Tema A2 ta focus specificamente 
riba enforsa e uso di informacion estatistico 
y datos confiabel den e proceso di desaroyo di 
maneho y tumamento di decision. 


Na fin di 2021, Minister Geoffrey Wever a institui 
un Comision Sistema Nacional di Estadistica pa 
implementa un Sistema Nacional di Estadisitica 
na Aruba. E Comision a traha un plan di 
implementacion. 


Minister Wever a haci peticion na United Nations 
Statistical Division (UNSD) y na United Nations 
Economic Commission for Latin America and the 
Caribbean (UN-ECLAC) pa nan duna feedback 


Plan di Implementacion di e Sistema 
Nacional di Estadistica ta publico caba 


riba e Plan di Implementacion di e Sistema Nacional di Estadistica. E 
feedback di UNSD y UN-ECLAC riba e plan di implementacion tabata 
hopi positivo. 


Den juli e Plan di Implementacion di e Sistema Nacional di Estadistica 
a ser presenta na Conseho di Minister y Conseho di Minister a aproba 
e plan. E Sistema Nacional di Estadistica ta un cooperacion entre 
Oficina Central di Estadistica (Centraal Bureau Statistiek (CBS)) y otro 
productor di estadistica oficial cu e meta di garantisa produccion di un 
gran variedad di estadistica oficial di calidad halto, relevante y actual 
pa asina esaki por forma e fundamento di formulacion y evaluacion di 
maneho y di desaroyo sostenibel. 


Ayera Minister Geoffrey Wever ta haci e plan publico riba website 
di gobierno www.gobierno.aw y riba otro medionan di comunicacion 
pa pueblo en general por ta informa di e plan su contenido. Den e 
dianan binidero Minister Geoffrey Wever lo sigui amplia riba e tema 
importante di e Sistema Nacional di Estadistica cual ta esencial den 
evita malgastamento di fondonan di gobierno, dus mas reduccion 
di gasto, cual ta un elemento crucial di bon gobernacion (“Good 
Governance”). 

A 
ruba Trade and Industry Association (ATIA) 
hunto cu DIMAS a organiza su prome session pa 
miembronan di ATIA, unda DIMAS a introduci nan 
Portal Digital nobo pa aplica pa permiso di trabou. 
Tin mas sesion planea pa ATIA su miembresia unda 
por haya mas informacion, haya nan registracion y 
“usernames” cla caba, y haya un splicacion amplio 
con e proceso digital ta traha. Durante e sesion por 
a hasta cuminsa usa e portal nobo pa haci peticion 
pa permiso. 


E portal aki lo bai hasi e proceso di aplicacion 
pa permiso na DIMAS mas eficiente. ATIA kier a 
agradeci DIMAS pa e presentacion y tambe ta pidi 
su miembro nan keda pendiente pa e proximo 
sesion cu lo wordo anuncia pronto via e-mail. 


Job Opportunity 
Job Opportunity 


DIMAS ta introduci 
su Portal Digital na 
miembronan di ATIA 


Caribbean Palm Village Resort 


Seeking energetic, motivated individual to function as: 


	Front Desk Agent/Night Audit 
Reliever 


Job Qualifications: 


HAVO, MBO or EPI - Horeca diploma 


Minimum 1 year in similar position 


Job Requirement: 


•	 
Good communications skills with outgoing personality 
•	 
Ability to work independently by prioritizing and multi- 
tasking 
•	 
Experience preferred in night-clerk agent 
•	 
Flexibility with shift schedules & Holidays shifts 
•	 
Team player 
•	 
Must speak English, Spanish, Dutch and Papiamento 


Please apply by sending your resume to e-mail: 
mary@cpvr.com a/o Daisy@cpvr.com or for 
more information contact: The Human Resources 
Department at 5862700 ext. 2889 or Fax: 5866417 

POLITICA 


E 
siman a tuma luga un momento historico, British Airways 
ta inicia cu vuelonan pa Aruba. Aruba ta marca historia 
como e prome destino den Caribe Hulandes cu introduccion 
di vuelonan di British Airways. Pabien Aruba. 


Pa hopi aña a bin ta traha riba e partnership aki, y e 
esfuersonan a intensiva den e ultimo 7 añanan. Awor 
orguyosamente por anuncia cu entrante luna di maart 
2023 Aruba lo tin un aerolinea nobo esta, British Airways. 
Introduccion di e aerolinea ta trece 15 mil turista Aruba pa 
otro aña. Esaki sigur ta bon noticia, Prome Minister Evelyn 
Wever - Croes a expresa. 


Aruba ta e prome destino den Caribe Hulandes cu ta introduci 
vuelonan di British Airways. Reino Uni ta e di dos mercado 
clave for di Europa y cu esaki ta sigui diversifica! Pabien ta 
bay pa henter e ekipo di Aruba cu a traha duro y haci esaki 
posibel. E ta un señal cu cosnan bon ta na caminda. 


Por ultimo, Prome Minister a expresa cu e logro historico aki 
ta danki na e vision di Minister encarga cu Turismo Dangui 
Oduber y e institutonan cu ta resorta bou di su Ministerio, 
AAA NV y ATA. Pabien Aruba! Mas turismo ta significa mas 
desaroyo economico, mas cupo di empleo, mihor sueldo y 
sigur mas progreso y bienestar pa henter e comunidad di 
Aruba. 


Premier Evelyn Wever - Croes 
Premier Evelyn Wever - Croes 
British Airways ta cuminsa bula pa Aruba 
British Airways ta cuminsa bula pa Aruba 


señal cu cosnan bon tin na caminda 
señal cu cosnan bon tin na caminda 

central!!!!!! Lubida. 


Aruba a keda pega den 
tempo paso e unico cos cu 
e gobierno a hasi ta saca 
sanger bao di huña di nos 
pueblo. Unda cu nan a mishi 
nan a daña. 


Manera cos ta pinta nan no 
ta interesa den bienstar di 
nos pueblo. Un Aruba cu no 
tin placa kier sigui crea mas departamento pa hinca amigonan 
y famianan. Mientras tanto e presupuesto tin un deficit di riba 
200 miyon florin y lo no haya prestamonan for di Hulanda. E 
mal maneho a pone no solamente gobierno sino henter pueblo 
di Aruba ta lomba contra muraya. 


Nos como Arubiano no por bati riba nos pecho cu nos mester 
sinti nos mes orguyoso, alcontrario nos mester sinti nos mes 
decepciona di tin un gobierno asina. Awe nos por bisa cu nos 
gobierno ta manera nos bisiña esta esun pazuid aki. Unda 
partidonan socialista/comunista ta na poder tin miseria y 
ta manera cu fierno ta aki bow mes. Danki Dios pueblonan 
rond mundo nan wowonan a habri y ta lanta para pa nan 
derechonan. 


POLITICA 


N 
os prome minister tabata na Hulanda y a bisa di a 
reuni pa trata di evita e decreto real, pero tur cos 
ta mustra cu no tin nada official a tuma lugar. Tur cos 
ta mustra cu decreto real ta keda riba mesa y dia 26 di 
augustus 2022 nos pueblo lo haya sa si ministerraad den 
su totalidad lo haya e decreto real cu mester concidera 
cu gobierno ta incapaz pa goberna nos Aruba dushi 
terra. E potret di nos prome minister y prof. Gradus cu 
a sali publica den prensa ta bieuw. 


Aruba ta bayendo den direccion robez y nos situacion ta 
empeora cada dia cu e gobierno aki ta na poder. Pa falta 
di un maneho awe e gobierno aki a destrosa nos pais. 
Aruba ta manera un barco cu ta sink y yen di matroos a 
cuminsa bula afo pa no sink hunto cu e barco. 


Nos problema mas grandi ta cu nos gobierno despues 
di a engaña nos pueblo durante campaña di tin tur 
solucion awe no tin ningun solucion. Nan por hala 
ningun pion paso nan mester hala cada biaha nan 
decision cu nan tuma atras. 


Mientras tanto pa falta di vision nos Aruba dushi terra 
ta move manera un cangreeuw. En bez di bay dilanti 
nos ta bayendo atras. Un gobierno di signatura geel cu 
den e ultimo 5 aña no a bin cu ni un projecto cu lo por 
trese entrada y empleo pa nos pueblo. Mas negoshi ta 
cerrando pa via cu costo di bida ta asina halto y nan no 
por sobrevivi. 


For di aña pasa e ex director di WEB NV a pidi pa 
gobierno permiti WEB NV hedge y hasta cu si mester, 
permiti WEB NV aumenta tarifa di awa y electricidad. 
Gobierno mientras tanto a drumi y ora cu e reserva di 
150 miyon a desaparese no a keda WEB NV nada otro 
di aumenta tarifa di awa y electricidad. 


E mal maneho aki a hiba nos compania WEB NV den un 
problema financiero y nos tin un minister cu ta papia 
disparate na e comerciantenan cu den futuro lo baha 
e prijs back. E tarifa di awa y electricidad lo baha den 
futuro, pero no bow di e gobierno aki. E gobierno aki 
ta pio cu packman. Tur cos cu ta den nan caminda nan 
ta come y no ta corda riba ningun hende. E hende ta 


Eric Ras (Curpa): 
Nos no por ta orguyoso di ta arubiano den man 
di un gobierno cu a destrosa nos identidad 

INTERNATIONAL 


D 
urante un conferencia den oranan 
di atardi Brazilian Flash a anuncia 
regreso di Monster Trucks despues di un 
decada. E ”Monster Trucks Show” lo bay 
ta mas potente cu nunca. 


Pueblo por cuminsa prepara pa shownan 
cu lo tuma luga riba 30 di september y 
dianan 1 y 2 di october. Henter e show aki 
lo tuma luga riba pista di Palo Marga. 


Lo bay tin Show: 


· Cuater (4) Monster Trucks, 


· Extreme Jumpers cu un show spectacular 


· Nos muchanan local cu lo drift cu nan 
auto y brommer 


· Bumble y Optimus Prime defensornan di 
mundu tambe lo bay tey 


· E famoso show Wall of Steel ” 


· Y pa culmina e anochi pa prome biaha na 
Aruba Un Monster Truck Back Flip” 


Despues di un decada Monster Trucks ta bek 


Carchinan Obtenibel na: NAPA San 
Nicolas, NAPA Santa Cruz, NAPA Shaba 
(Na tur NAPA); Caya Grandi Service 
Station (CITGO Oranjestad); Bright 
Bakery Piedra Plat; Tropical Bottling 
Company Carry out: San Nicloas y LG 
Smith Boulevard 


Prijs: Adulto: AWG 35,=; Mucha: AWG 
15,= (12 aña bay abow) 


E show aki ta patrocina pa: Brouwerij 
National Balashi, Coca Cola, Tropical 
Bottling Company, Aruba Bank, D-22, 
Kooyman, Bright Bakery, NAPA Aruba, 
Johnsons Enterprises y Gobierno di 
Aruba 


Organisa pa: Brazilian Flash Racing 
foundation and New Horizon Racing 
Team. Sigui follow nos via Facebook: 
Caribbean Monster Truck Shoot-out. 
Sanciona pa AMTA ( American Monster 
Truck Association ) 

INTERNATIONAL 


D 
iaranson ultimo un señora di 63 aña, a fayece 
durante di vacacion na e estado Mericano di South 
Carolina, ora cu el a wordo mortalmente herida pa un 
parasol. 


Tammy Perreault di 63 aña tabata gosando di su 
vacacion na e beach conoci como Garden City na 
Horry County ora cu dado momento a surgi un rafaga 
di biento fuerte cu a ranca varios cos for di e beach y 
bay laira cu esakinan. 


E victima tabata para banda di algun otro hende ora cu 
algun di e hendenan aki a zak diripiente pero Tammy 
no a reacciona y el a wordo staca pa e parasol den su 
pecho y a cay seriamente herida riba e beach. 


Personal medico trahando na e beach a brinda e señora 
prome asistencia mesora cu ayudo di otro hendenan 
na e beach y despues el a wordo transporta pa hospital 
caminda un rato despues el a fayece. 


E parasol tabata pertenece na un otro grupo cu a hinca 
e punta skerpi den santo pero e parasol a wordo ranca 
pa e rafaga fuerte di biento y a bay den aire pa bin cay 
riba e señora cu a ricibi e impacto den su pecho. 


Segun e Consumer Product Safety Commission 
Mericano, pa aña tin alrededor di tres mil hende cu ta 
wordo herida pa parasolnan cu ta bula bay asina cu tin 
un tiki biento duro y na 2016 caba tabatin un caso fatal 
ora c’un dama di 55 aña di Virginia a mira den forma 
similar cu esun di Tammy e siman aki. 


Autoridadnan policial ta sigui haci un investigacion pa 
determina realmente kico a pasa pero ta mustra cu ta 
mesun tipo di accidente cu a bin ta pasando na e beach 
aki y otro luganan ora cu e parasolnan no ta wordo 
bon hancra y mara pa asina evita cu nan lo por bay cu 
biento fuerte. 


Mescos cu ocasionnan anterior, autoridadnan lo bolbe 
inicia un campaña pa hendenan cu ta trece parasol pa 
beach, pa nan busca un forma adecuado pa hancra 
esakinan di un forma cu ta dificil pa nan sali bula bay. 


Riba e beach tabatin varios parasol caminda oficialnan 


Señora ta wordo fatalmente hinca pa un parasol 


di siguridad trahando na e sitio aki, a pasa controla 
mayoria di nan y duna instruccion con pa stabilisa e 
parasolnan pa evita mas incidente. 


E incidente aki no ta uno aisla cu ta sosode na Merca 
ya cu na varios otro sitio tur aña tin casonan di 
incidentenan serio cu ta tuma luga caminda parasolnan 
ta wordo ranca pa biento fuerte y benta mas ley, 
heridando hopi hende, inclusivo muchanan inocente 
cu tabata hungando riba beach. 


Turistanan cu ta drumi tumando un “zonnebad” tambe 
sa bira victima di parasolnan cu a bin for di halto riba 
nan pero ta asombroso cu e casonan fatal no ta asina 
halto manera indica. 

COMUNIDAD 


A 
rte ta uni nacionan. E ta transforma bida y masha hopi bez 
e ta sirbi pa duna homenahe na un persona, hecho, lugar 
of passion. San Nicolas a wordo tranforma desde 2016 pa su 
arte fantastico reconoci rond mundo henter. Y ta aki ta unda 
cu actualmente dos artista local conoci Internacionalmente 
pa nan bida, obra y escrituranan, a uni pa hunto realiza e 
Proyecto Barbulet Monarch. 


Den e ex edificio di American Bar cu awe ta un Outreach 
Center pa mas di 80 adicto ambulante bao di e nomber Cas 
di Restauracion, e artistanan Gustave Nouel re-enforsa pa 
e artista grandi di San Nicolas, Mo Mohamed a pone nan 
forzanan artistico hunto pa crea e Proyecto pa tranforma y 
rindi homenahe na un sra. ehemplar cu pa decada a biaha 
full mundo pa yuda esunnan den necesidad cu fe y Speranza. 
“Mama Sandra” na bida yama Sandra Hurtado tabata labor 
ana Departamento di Cultura tempo cu esaki tabata situa 
ainda banda di Misa na Playa y semper e tene e artista den 
alto y a stima arte den su totalidad. 


Na Hulanda, Gustave Nouel, despues di ricibi e yamado 
di Eliaquin Moraga tocante e trabao di “Mama Sandra” y 
mesora a tuma contacto cu Tito Bolivar di ArtisA Gallery, pa 
hunto apoya y purba di trese e bon causa aki den publicidad 
atraves di Arte. ArtisA, cu ta biba e situacion di esunnan 
adicto ambulante na San Nicolas di serca no a ria pa saca un 
man y yuda pa cu e projecto aki. Gustave Nouel ta un di e 
artistanan cu semper a para tras di e projecto di Arte na San 
Nicolas y a participa na e prome ruba Art Fair grandemente. 


E cas di Restauracion lo mira un di su muralnan sea transforma 
pa e dos grandinan aki di un obra un tiki rustico. For di 
colornan abstracto poco poco por mira e transformacion di 
primeramente un webo cu ta converti su mes den un rups 
y despues ta sumergi den un barbulete grandi cu ta hiba e 
nomber di Monarch cu bo ta mira masha hopi den Parke 
Arikok conoci pa su beyeza colorido y exotico. Simbolizando 
asina e transformacion y bida. 


ArtisA ta hopi orguyoso di por aporta den e tranformacion di 
San Nicolas, y asisti tur artista cu nan Proyecto y asina poco a 
poco yegando na e culminacion na fin di anja cu ta Aruba Art 
Fair November 2,3,4, den Promenade di San Nicolas. Na unda 
15 muraya nobo lo ser crea y 10 muraya lo ser restaura. Keda 
pendiente pa mas informacion of bishita nos website www. 
arubartfair.org. 


Un homenahe na Mama Sandra Hurtado q.e.p.d. 
E proceso di transformacion y bida 
Obra di Gustave Nouel y Mo Mohamed 

WILLEMSTAD 
– 
Minister 
Ruthmilda Larmonie - Ceclia, 
den su calidad como minister 
di SOAW, entre otro encarga 
cu hubentud, ta promove un 
maneho cu mester habri caminda 
pa mas y miho participacion di 
nos hubentud. Tambe e minister 
kier realisa mas participacion di 
hobennan riba mercado laboral. 
Asina Minister Larmone-Cecilia 
ta bisa awe riba dia Internacional 
di Hubentud. 


Celebrando 
dia 
internacional 
di hubentud 2022, Nacionnan 
Uni a proclama ‘Solidaridad 
entre 
generacionnan’ 
como 
tema 
principal 
pa 
incorpora 
mundialmente 
den 
maneho 
di paisnan asocia. Ministerio 
di Desaroyo Social, Labor y 
Bienestar (SOAW) sin mas ta 
reconoce importancia di e tema 
aki. 


Na mes momento ta consiente 
cu 
pa 
logra 
esaki, 
mester 
sigura oportunidad di desaroyo 
y participacion real di cada 
generacion na bienestar di nos 
pais. Hubentud como generacion 
di relevo den nos comunidad 
mester por conta cu amor, 
comprencion y cooperacion di 
nos tur, pa e siña conoce su mes, 
su capasidadnan y su talentonan. 
Nos hubentud mester tin espacio 


Riba Dia Internacional di Hubentud: 
Minister Larmonie-Cecilia ta stimula 
mas participacion di hobennan 


pa practica, participa, cai y lanta bek den su proceso di desaroyo, conose su 
personalidad, su abilidadnan y su futuro. Nos poblacion mester tin oido pa 
necesidad, preocupacionnan y, specialmente, soño di nos muchanan. Asina 
minister Larmonie-Cecilia ta menciona. 


Desempleo 


E porcentahe di desempleo bou di nos hubentud ta indicativo pa e falta di 
inclusion cu ta reina den nos pais. Segun e minister di SOAW, E proyecto 
‘E hoben, e relevo’ ta dirigi riba pone esnan na canto para, cu ta desea pa 
labora, riba un proceso di formacion cu ta habri oportunidadnan nobo pa nan 
drenta un futuro desea. Cu un asercamento integral na nivel di bario, mi kier 
mira nos barionan como fuente di formacion y espacio di participacion di nos 
hobennan. 


Barionan caminda hunto cu SOAW ta brinda sosten social y emocional na 
famianan cu mester di esaki. Minister Larmonie-Cecilia kier sigura cu nos 
comunidad ta na altura di derechonan universal di nos hobennan y den e 
mes rosea mi kier consientisa nos hubentud di nan derechinan, nan posicion 
cardinal den desaroyo di nos pais, awe y den futuro. 

WILLEMSTAD - Samira Rafaela parlamentario Europeo ta na Corsou 
pa un bishita di trabou. E bishita ta den cuadro di e derecho di hende muhe 
y miho acceso na fondonan Europeo y subsidio. Dia 1 di maart 2016 E 
Conbenio di Istanbul a drenta na vigor pa Hulanda; e tratado di Conseho di 
Europa, pa combati violencia domestico contra hende muhe. Den practica 
por mira sinembargo cu implementacion di e acuerdo aki ta keda atras na 
e parti caribense di Reino. Parlamentario Europeo, Rafa ela, ta boga pa 
trece cambio den e esaki. Den proximo dianan e ta tuma informacion serca 
e organisacionnan social y tambe expertonan tocante di e problematica di 
violencia contra hende muhe. Rafaela:’’Mi ta desea pa e Convencion di 
Istanbul ta funciona na e parti caribense di Reino tambe. Semper mi a haña 
straño cu e acuerdo aki no ta implementa den Reino compleo. 


E ta un Acuerdo Europeo y como parlamentario Europeo cu bista y amor pa 
e paisnan aki, ta mi prioridad pa e tipo di acuerdonan aki, pa proteha derecho 
di hende muhe, ta efectivo pa e paisnan LGO tambe.’’ Rafaela lo hiba 
combersacion cu entre otro organisacionnan cu ta boga pa igualdad di gender 
y combatimento di violencia domestico, colaboradonan di casnan cu ta duna 
proteccion na hendenan muhe ( Blijf-van-mij-lijfhuis) , Fundacion Bos di 
Hubentud y otro expertonan. Tambe Rafaela papia caba cu representantenan 
di Cura Doet, pa tende mas di e importancia di trabou boluntario na Corsou. 


WILLEMSTAD - Oficina di Turismo di Corsou (CTB) 
ta raporta un cantidad di 275.799 turista di estadia den 
e prome 7 lunanan di aña 2022. E cantidad di turista di 
estadia registra ya a surpasa e cantidad ricibi na 2021 
na momento cu un total di 265 mil turista di estadia 
a bishita Corsou. CTB ta mirando un cresemento 
excelente den cantidad di turista di estadia, specialmente 
for di e paisnan for di cua nos ta ricibi mas tanto turista 
esta; Hulanda y Estados Unidos. Tur dos mercado ta 
mustrando un prestacion solido den e prome 7 lunanan 
di 2022. Hunto e mercadonan menciona ta responsabel 
pa 70% di e cantidad di turista di estadia ricibi e ultimo 
periodo. Un total di 146.038 bishitante, esta 53% a keda 


Parlamentario Europeo Samira Rafaela: 
Conbenio di Istanbul mester combati 
violencia contra hende muhe na Corsou 


Den e prome 7 lunanan…… 
Corsou a surpasa e cantidad di turista ricibi aña pasa 


ricibi for di Hulanda mientras for di Estados Unidos 
un total di 47.544 esta 17% a bishita nos pais entre 
januari pa juli 2022. 


Juli 2022 


Na luna di juli un cantidad di 48.246 turista di estadia 
a keda ricibi locual ta 11 mil turista mas cu e cantidad 
ricibi na juli 2019 na momento cu Corsou a ricibi 
37.249 turista di estadia. Ta e prome biaha cu CTB 
ta raporta 48 mil turista durante e luna di verano. 
Total e bishitantenan aki a keda 501.382 anochi riba 
Corsou durante luna di juli cual ta un averahe di 10.3 
anochi pa bishitante. 

UN SNECHI DI PALABRA DI DIOS 


XX DIADOMINGO ORDINARIO 14.08.22 #376 


I lect: Yer 38, 4-6. 8-10 
Salmo: 40 
2 lect: Hebr 12, 1-4 
Evangelio: Lc 12, 49-53 


Den e tempo aya Hesus a bisa su discipelnan: “Mi a bini pa cende mundo na candela y Mi tin masha gana pa e 
candela cuminsa kima pa caba. Mi tin cu ricibi un bautismo di sufrimento y Mi ta keda den ansha, te ora e tuma luga. 
Boso ta pensa cu ta paz Mi a bin trece riba mundo, no? No, no ta paz, sino division Mi a bin trece! Pasobra, for di awor 
un cas di cinco hende lo ta dividi; tres contra dos y dos contra tres! Tata lo lanta contra yiu homber, yiu homber contra 
tata; mama lo lanta contra yiu muhe, yiu muhe contra mama; suegra grandi contra suegra chikito y suegra chikito 
contra suegra grandi. 


Palabra di Señor. 


MENSAHE 


Hesus ta bisa: “Mi a bini pa cende mundo na candela ...” Candela den lenguahe biblico por expresa dos realidad 
contrario. Dios a papia cu Moises for di mata na candela, Spirito Santo ta parce bou di figura di lenganan di candela. 
Pero candela tambe ta expresa reino di satanas – e candela cu no ta paga nunca. Hesus a bin pa cende den mundo 
e candela di amor. Su curason ta manera forno ardiente di amor. Y su deseo ta pa tur hende sinti e calor di su amor, E 
ta desea pa e mesun candela di amor cende den curason di henter humanidad. Un mundo cendi cu candela di amor 
ta un ideal cristian. Lamentablemente, no ta tur hende ta aprecia amor di Hesus. P’esey tambe tin division den mundo. 
Esnan cu ta cu Cristo y esnan contra Cristo. 
Sin duda e palabranan di evangelio di awe ta dificil pa compronde. Nos ta custumbra yama Hesus como rey di paz y 
stimacion, toch awe E ta bisa cu E no a bin pa trece paz, sino division. 
Fo’i principio di su bida publico Hesus tabata un señal di contradiccion y division. P’esey tambe un grupo di hende a 
sigui’E y otro a rechas’E. Un grupo a acepta y aprecia Su siñansa y otro a rechas’E. 
Tabatin hende cu a detesta Hesus asina tanto, cu a acus’E di actua cu poder di demonio. Hesus a siña nos e caminda 
di berdad. Nos Si mester ta SI y nos No mester ta NO. Pero no ta tur hende a acepta e siñansa di Hesus. Tin esnan cu 
ta na fabor di Hesus y Su Iglesia y otronan contra. Y esey ta sucede te den nos famianan. P’esey Hesus ta bisa: “Tata 
lo lanta contra yiu homber, yiu homber contra tata; mama lo lanta contra yiu muhe, yiu muhe contra mama ...” Den nos 
famianan tin esnan cu ta en fabor di aborto of eutanasia, mientras Hesus ta bisa: “No mata”. 
Den nos famianan tin esnan cu ta promove inmoralidad: un bida sexual liber, concubinato, “matrimomio” di hende di 
mesun sexo, mientras mandamento di Dios ta bisa nos: “No comete adulterio, no desea casa di bo prohimo”. 
Den nos famianan tin esnan cu no tin ningun respet y aprecio pa dia santo di Señor y otronan ta trata di santifica dia 
di Señor manera Dios ta manda. E diferencianan aki ta trece division. Y abo? Unda bo ta? En fabor di Hesus of contra 
Hesus. Nos mester scoge. 
En berdad Hesus ta señal di division. Un division necesario, pasobra nos NO por ta un tiki di Dios y un tiki di satanas. 


ORACION 


Señor! cende den mi e candela di Bo amor! 


PROPOSITO 


Semper scoge loke ta bon, loke ta agrada Dios. 

GRADICIMENTO 


Yiunan, nieto y nietanan, sobrino y sobrinanan y demas famia, kier a gradici tur esnan cu di un un of 
otro forma a mustra nan atencion durante fayecimento y entierro di nos defunto stima 


RIGA AGNES LANDE-OLIVIEIRA 


Mihor conoci como Tante Riga, Oma Riga, Mama Lande 


Un danki special ta bai na Rev. Diacono sr. Michael Nicolaas pa su bunita palabranan di hopi 
inspiracion y sosten durante e despedida den misa di nos mama, na Coro Fatima Dakota pa nan bunita 
canto y tambe na sr. Roy Sneek. Na Asistencia Social Dakota, su bon bisinjanan cu a stime hopi, y sra. 
Gladys Wernet pa su bon cuido cu hopi amor. 


Nos no por keda sin menciona e excelente servicio y trato di staff y personal di Olive Tree Funeral 
Home. Keep up the good job. 


Nos ta invita tur famia, bisinja, amigo yconocirnan pa companja nos na 3 Santo Sacrificio di Misa, cual 
lo tuma lugar na misa di La Birgen di Fatima na Dakota riba: 


Diasabra 13 augustus 2022 pa 7.00 pm anochi 


Diadomingo 14 augustus 2022 pa 6.00 pm atardi 


Dialuna 15 augustus 2022 pa 7.00 pm anochi 


Boso presencia lo ta altamente aprecia. 

FORTALEZA PA FAMIA 


Scirbi pa Pastor Marcel Balootje 


TA TEMPO PA CURASHA Y MOTIVA OTRO DEN SENJOR. 


Tempo ta difcil, cos ta birando cada dia mas serio, palabra di Dios ta cumpliendo. Si bo bisa un persona algo 
e ta cla pa bisabo ta cos di misa, ora bo papia cu hende pa entrega nan bida na Cristo, nan ta bira lomba pa 
bo , nan no ta interesa den esey, nan ta aparta for di bo, pasobra bo ta papia di Dios, hende no kier tende , 
ta prefera keda den scuridad y nan no kier e luz di Cristo den nan bida.(Juan 3:20+21) 


Pero si tabatin un tempo cu nos mester curasha otro den Senjor ta awor, pasobra tur hende ta mira cu 2 
Timoteo 3:1-9 ta tuma lugar y tur hende ta nota: Cu nos lucha no ta contra carni y sanger , pero contra e 
gobernantenan, contra e podernan, contra e forsanan mundial di e scuridad aki, contra e forsanan spiritual 
di maldad den e lugarnan celestial.(Efesionan 6:12) Ta for di unda nos ta kere cu tur virus y guera ta bini, tur 
esaki ta para scirbi pa nos curasha otro pa hala mas serca Dios, ( Lucas 21 vers 32-36).. 


Nos mester curasha y motiva otro pa haci oracion, nos altar cual ta nos curazon mester ta yena cu bon 
pensamento, pa asina nos por comparti cu otro, no ta tempo di haci wega, ta tempo pa nos pensamentonan 
ta dirigi riba cosnan bon , puro y decente (Filipensenan 4;7) pa asina e Dios di pas lo ta cu nos. Nos mester 
apoya nos yuinan riba e bon caminda, y no tolera scuridad, ni tampoco inmoralidad drenta nan bida, ta 
tristo pa mira cuanto hoben ta muri prome cu nan tempo, pasobra nan a scohe e caminda di scuridad, esaki 
tambe mester haci nos como mayor mas conciente di nos deber cu Dios a encomenda na nos.(Efesionan 
6:4). 


Hesus a bisa e cosnan aki, Mi a papia cu boso, pa den Mi boso por tin pas. Den mundo boso tin tribulacion, 
ma tene curashi, Mi a vence mundo. (Juan 16:33). Señor ta spierta nos bisando: No tene miedo,pasobra 
Mi ta cu bo, no desmaya pasobra Mi ta bo Dios,Lo mi fortalese bo si, lo Mi yudabo,si lo Mi sostene bo cu 
Mi man drechi di husticia. Pasobra Ami ta Señor Bo Dios, kende ta sostene bo man drechi, kende ta bisabo, 
no tene miedo lo Mi yudabo. ( Isaias 41:10+13). E angel di Señor ta campa rond di esnan cu ta tem’E y ta 
rescata nan. Hende grandi ta bisa ora bo mira cas di bo bisinja na candela tira awa riba di bo. Mientras cu 
nos ta mira con maldad ta avansa den mundo, ta tempo pa nos dobla nos rudia na Dios, y pidi Dios sabiduria 
y revelacion di su palabra, con pa drenta mas den Su presencia, y con depende mas di Dios. Pasobra tur 
hende mester sa cu tur poder ta di Dios, y tur cos bon ta bini di Dios (Santiago 1;16-17). Curashamento ta 
bini di Dios, descurashamento ta bini di diabel, kende ta yena hende su cabes cu stress y depresion, pesey 
nos como yuinan di Dios mester curasha y motiva otro. 


No laga ningun palabra dañino sali for di boso boca, sino solamente palabra cu ta bon pa edificacion,conforme 
e necesidad di e momento,pa esaki por duna gracia na esnan cu ta tende. E ladron ta bini solamente pa 
horta , mata y destrui,Ami a bini pa nan tin bida, y pa nan tine na abundancia.(Juan 10:10). 


Sinceramente, Pastor Marcel Balootje. 

“Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi” 
Salmo 33 


Cu dolor na nos curason, nos ta participa fayecimento di: 


Sr. Manuel A. Perregil 
*28-09-1950 - †05-08-2022 


Acto di entiero lo wordo anuncia despues 


Laga tur loke ta spera mi ta bunita 
Laga tur locual cu mi encontra na caminda ta 
bunita Laga tur locual cu mi laga atras keda bu- 
nita y Laga esakinan termina den tur buniteza. 
Cado Wever. 


Señora vuida Marcela Rosalia 
Britten- Webb 
Mihor conoci como “Chela, 
mama Chela” 
Acto di entiero lo wordo anuncia despues 


The LORD is my shepherd, 
I shall not be in want. he 
restores my soul. He guides me 
in paths of righteousness for 
his name’s sake. Even though 
I walk through the valley of the 
shadow of death, I will fear no 
evil, for you are with me; your 
rod and your staff, they comfort 
me. Psalm 23 


With deep sorrow we 
announce the passing 
away of: 


George Winston Wilkes 


Sunrise February 
10th, 1950 


Sunset: July 16th, 
2022 


Date and place 
of funeral will be 
announced later. 


Met verdriet geven wij kennis dat na een kort ziekbed 


en een zeer goede verzorging in het HOH 


op 11 augustus in de leeftijd van 80 jaar is overleden 


LOEK DE RUIJTER 


*16-10-1941 †11-08-2022 


De crematie heeft in besloten kring plaatsgevonden 

“Dios ta amor... y amor ta Dios, 
maske mi no ta na e mundo aki, tur dia lo mi ta 
banda di boso Curazon, mi por stens di loke Señor 
ta hasi” Salmo 33 
Cu dolor na nos curason, nos ta participa 
fayecimento di nos ser stima: 


Maria del Pilar Carrasquilla Caceres 
Cariñosamente yama “Pili” 
*26-03-1978 - †10-08-2022 


Acto di entiero lo wordo anuncia despuesMisse 


“Bou di alanan di Dios mi ta sigur” 


Abo ku ta biba bou di amparo di Altisimo, ta 
hospedá den sombra di Dios Omnipotente, bisa 
Señor: “Mi refugio, mi forti, mi Dios, den kende 
mi ta pone mi konfians 


Cu dolor na nos curason, nos ta participa 
fayecimento di nos ser stima: 


Casimiro Kelly 
Cariñosamente yama 
“Chin” 
*04-03-1951 - †12-08-2022 


Acto di entiero lo wordo 
anuncia despues 


“Señor ta mi wardador, mi’n tin falta di 
nada Den cunucu di yerba berde e ta 
ponemi sosega. E ta hibami na awa trankil, 


Pa mi bolbe haña forsa”. Salmo: 23 


Nos ta anuncia fayecimento di: 


Rita Otilia Laclé 
*01-10-1939 - †11-08-2022 


Acto di entiero lo wordo anuncia despues. 

Na een werels leven ben ik 
begonnenmet mijn reis naar wolk 
1665. 
Treur niet om mij ik he been prima 
leven gehad met een lieve 
Vrouw die 47 jaar aan mijn zijde heeft 
gestaan. 
We zeiden bij het ja word; tot de doo 
dons scheidt. 
Die dag is nu voor mij gekomen. 


Wilhelmus J. Van der Steen 


*Nederland 14 Februari 1947 - † Aruba 
10 Augustus 2022 


Crematie plechtigheid zal plaatsvinden 
op zaterdag 13 Augustus 2022 tussen 
2 uur en 4 uur ‘s middags te Aurora 
Funeral Home, Oranjestad. 


s.v.p. gekleurde kleding. 
Geen bloemen. 
Geen bezoek aan huis. 


Gradicimento & Invitacion 


Den nomber di famia nos ta gradici tur esnan 
cu di un manera of otro a mustra nan atencion 
durante fayecimento y entiero di nos defunto 
stima; 


Sr. Wilfred Lugo 


Gradicimento ta bai na tur esnan cu a manda 
flor, krans, yamadanan, mensahenan via 
What’s app y Facebook. Danki special na tur 
famia, bisinja y conocirnan cu tawata presente 
na e momentonan dificil, boso presencia 
tawata un muestro y atencion y un gran 
Consuelo pa nos famia. 


Alavez nos ta invita tur famia, bisiña y 
conocirnan pa compaña nos na 3 Santo 
Sacrificio di Misa cual lo tuma lugar na Misa La 
Birgen di Fatima na Dakota. 


Diabierna 12 augustus 2022 pa 7:00 PM 
Diasabra 13 augustus 2022 pa pa 7:00 PM 
Dialuna 15 augustus 2022 pa pa 7:00 PM 


Ivem clesimus. Mulicul larionimilin iam ia idetere 


